

**REPUBLIKA HRVATSKA**

**OPĆINSKI SUD U METKOVIĆU**

**URED PREDSJEDNIKA**

**Komisija za provedbu oglasa**

**Broj: 7 Su-109/2022**

**Metković, 16. svibnja 2022. godine**

Sukladno odredbi iz čl. 61. st. 11. Zakona o državnim službenicima (NN 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 135/15, 61/17, 70/19 i 98/19) uz prethodno odobrenje Ministarstva pravosuđa i uprave, KLASA: 119-03/22-04/06, URBROJ: 514-08-03-02-01/02-22-03 od 10. ožujka 2022. godine, Predsjednica Općinskog suda u Metkoviću imenovala je Komisiju za provedbu oglasa koja je utvrdila rang listu kandidata prijavljenih na oglas koji ispunjavaju formalne uvjete iz oglasa za prijam u državnu službu na određeno vrijeme radi zamjene odsutne službenice na radno mjesto administrativni referent – sudski zapisničar u Općinskom sudu u Metkoviću

**OBAVIJEST KANDIDATIMA O DANU ODRŽAVANJA I NAČINU PROVEDBE**

**POSTUPKA TESTIRANJA**

Testiranje i razgovor kandidata prijavljenih na oglas objavljen na web stranici ovog suda i na web stranicama Ministarstva pravosuđa i uprave za prijam u državnu službu na određeno vrijeme radi zamjene odsutne službenice na radno mjesto:

**ADMINISTRATIVNI REFERENT – SUDSKI ZAPISNIČAR**

- 1 izvršitelj/ica – na određeno vrijeme

**Održat će se dana 1. lipnja 2022. godine s početkom u 09,00 sati u Općinskom sudu u Metkoviću, Metković, Andrije Hebranga 9, sudnica broj 8 (II kat).**

Osobe koje ne ispunjavaju formalneuvjete iz oglasa ili nisu podnijele pravodobnu ili potpunu prijavu, ne smatraju se kandidatima te će istima biti dostavljena obavijest putem elektroničke pošte.

Za kandidate koji ne pristupe testiranju, smatra se da su povukli prijavu na oglas.

**SADRŽAJ I NAČIN TESTIRANJA:**

Testiranje za radno mjesto administrativnog referenta – sudskog zapisničara sastoji se od:

1. Pismene provjere - rješavanje testa iz poznavanja ustroja i poslovanja u sudovima u Republici Hrvatskoj u kojoj je moguće ostvariti 10 bodova.
2. Testiranje rada na računalu- testiranje strojopisa (prijepis u trajanju od 5 minuta i diktat u trajanju od 3 minute) u kojem je moguće ostvariti 10 bodova.
3. Razgovora (intervjua) kandidata s komisijom za provedbu javnog oglasa koji su zadovoljili na pisanoj provjeri znanja i na testiranju rada na računalu - testiranje strojopisa (prijepis u trajanju od 5 minuta i diktat u trajanju od 3 minute) na kojem je moguće ostvariti 10 bodova.

Svaki dio provjere znanja, sposobnosti i vještina vrednuje se bodovima od 0 - 10 te se bodovi mogu utvrditi decimalnim brojem, najviše na dvije decimale.

Smatra se da su kandidati zadovoljili na pismenoj provjeri poznavanja ustroja i poslovanja u sudovima u republici Hrvatskoj ako su ostvarili najmanje 5 bodova.

Smatra se da su kandidati zadovoljili na testiranju rada na računalu- testiranje strojopisa (prijepis u trajanju od 5 minuta i diktat u trajanju od 3 minute) ako su ostvarili najmanje 5 bodova.

Na razgovor (intervju) pozvat će se isti dan putem kontakt telefona navedenog u prijavi kandidati koji su ostvarili najmanje pet bodova iz pismene provjere i testiranja rada na računalu.

Komisija u razgovoru s kandidatima utvrđuje znanja, sposobnosti i vještina kandidata, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 - 10 te se smatra da je kandidat zadovoljio na intervjuu ako je dobio najmanje 5 bodova.

Svi kandidati koji pristupe testiranju dužni su sa sobom donijeti identifikacijsku ispravu.

Kandidati koji ne budu mogli dokazati identitet neće moći pristupiti testiranju.

Tijekom održavanja provjere znanja kandidati se neće moći koristiti literaturom i bilješkama, napuštati prostorije ili se služiti mobitelom.

Kandidati koji se budu ponašali suprotno od navedenog, udaljit će se s testiranja i njihov rezultat neće se bodovati.

Pravni i drugi izvori za pripremanje kandidata za testiranje:

1. Sudski poslovnik ("NN" br. 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21 i 23/22-www.nn.hr).
2. Pravilnik o radu u sustavu eSpis ("NN" br. 35/15, 123/15, 45/16, 29/17, 112/17, 119/18, 39/20, 138/20, 70/21, 99/21, 145/21 i 23/22).

Nakon provedenog testiranja i intervjua, Komisija utvrđuje rang-listu kandidata prema ukupnom broju ostvarenih bodova na testiranju i intervjuu.

Komisija dostavlja čelniku tijela izvješće o provedenom postupku koji potpisuju svi članovi komisije. Uz izvješće se prilaže rang lista kandidata prema ukupnom broju bodova ostvarenih na testiranju i intervjuu.

Čelnik tijela donosi rješenje o prijmu u državnu službu, koje će biti objavljeno na web stranici Općinskog suda u Metkoviću i Ministarstva pravosuđa i uprave.

KOMISIJA ZA PROVEDBU JAVNOG NATJEČAJA

DNA:

kandidatima koji su zadovoljili formalne uvjete (zapisnik od 13. svibnja 2022. godine) putem web stranice Općinskog suda u Metkoviću i web stranici Ministarstva pravosuđa i uprave